**Z á p i s n i c a**

**zo zasadnutia Obecného zastupiteľstva Obce Štefanov,**

**konaného dňa 7. 12. 2016**

Prítomní: starosta obce – Rudolf Polák

poslanci – Marián Andel

Mgr. Dana Burdová

Jozef Cvečka

Lívia Včelková

Patrik Černý

František Chudý

Marek Okasa ospravedlnený poslanec – Ing. Ladislav Buček, Vladimír Čech

Zapisovateľka: Jarmila Klimešová

Overovatelia zápisnice: Lívia Včelková

Marek Okasa

Program:

1. Otvorenie zasadnutia.
2. Určenie zapisovateľa a overovateľov zápisnice.
3. Schválenie programu zasadnutia obecného zastupiteľstva.
4. Kontrola uznesení.
5. Rozpočet obce na rok 2017.
6. Zdravotné stredisko ukončenie prác.
7. Futbalové šatne ihrisko – kolaudácia.
8. Rôzne..
9. Diskusia.
10. Záver.

**K bodu 1**

**Otvorenie.**

Starosta obce Rudolf Polák privítal prítomných poslancov a občanov. Zo zasadnutia sa ospravedlnili poslanci Ing. Ladislav Buček a Vladimír Čech.

Starosta skonštatoval, že OZ je uznášania schopné.

**K bodu 2**

**Určenie zapisovateľa a overovateľov zápisnice.**

Za zapisovateľa určil starosta obce Jarmilu Klimešovú a za overovateľov zápisnice určil Líviu Včelkovú a Marka Okasu.

**K bodu 3**

**Schválenie programu zasadnutia obecného zastupiteľstva.**

Starosta prečítal návrh programu zasadnutia Obecného zastupiteľstva, za ktorý hlasovalo 7 poslancov.

**K bodu 4**

**Kontrola uznesení.**

Jaroslava Čechová prečítala uznesenia zo zasadnutia Obecného zastupiteľstva zo dňa 17.10.2016.

**K bodu 5**

**Rozpočet na rok 2017.**

Starosta informoval prítomných, že ohľadne plánovania rozpočtu najskôr zasadla finančná komisia, ktorá predložila návrh obecnej rade a následne

bol tento rozpočet predložený na zasadnutie OZ. Starosta požiadal Jaroslavu Čechovú o prečítanie rozpočtu na rok 2017 a o prečítanie stanoviska kontrolóra obce k návrhu rozpočtu obce. Poslanci vzali na vedomie stanovisko kontrolóra.

Starosta vyzval poslancov k hlasovaniu za schválenie rozpočtu na rok 2017.

Hlasovanie:

Za: poslancov: 7 Proti: 0 Zdržal sa: 0

Obecné zastupiteľstvo v Štefanove na svojom zasadnutí schválilo rozpočet na rok 2017.

**K bodu 6.**

**Zdravotné stredisko ukončenie prác.**

Starosta informoval, že je dokončená rekonštrukcia zdravotného strediska. Zostali ešte urobiť nátery strešnej krytiny. Celkové náklady na rekonštrukciu boli 40 222,77 Eur.  Z pôvodného rozpočtu na tuto rekonštrukciu obec ušetrila 14 000 €, čo bolo spôsobené hlavne tým, že sme si prevažnú väčšinu prác vykonávali svojpomocne.

**K bodu 7**

**Futbalové šatne ihrisko – kolaudácia.**

Starosta informoval prítomných, že je skolaudovaná budova kabín na futbalovom ihrisku a dielne pre základnú školu. Z dôvodu zvýšenej vlhkosti, nie sú ešte osadené vnútorné dvere. Keďže budova bola dokončená na jeseň, momentálne sa vykuruje a odvetrávajú sa miestnosti, aby sa celý priestor dobre vysušil a následne budú osadené i dvere. Celkové náklady na výstavbu sú 220 000,- € oproti pôvodnému predpokladu sa navýšila cena o 40 000,- eur, čo je cena dielní pre ZŠ s MŠ Štefanov, ktoré sa nachádzajú v suteréne kabín.

V novembri a v decembri sa vykonávajú práce na oplotení ihriska zo strany školy. Oplotenie sa robí betónovými T panelmi. V budúcom roku bude potrebné dokončiť vonkajšie úpravy pred areálom ihriska - prístupovú cestu, chodníky a parkovisko.

**K bodu 8**

**Rôzne**

Prvou prečítanou žiadosťou, bola žiadosť riaditeľky ZŠ s MŠ o prerokovanie a schválenie Správy o výchovno-vzdelávacej činnosti ZŠ s MŠ Štefanov za školský rok 2015/2016

Hlasovanie:

Za: 7 poslancov Proti: 0 Zdržal sa: 0

Obecné zastupiteľstvo v Štefanove prerokovalo a schválilo Správu o výchovno-vzdelávacej činnosti Základnej školy s materskou školou Štefanov za školský rok 2015/2016.

Pani Včelková prečítala poslancom protest prokurátora, ktorý bol vznesený proti VZN č. 7/2013 o zásadách prideľovania nájomných bytov v obci Štefanov. Po dlhšej diskusii sa poslanci nakoniec dohodli, že tento protest odmietnu. A tak dal starosta hlasovať, či Obecné zastupiteľstvo v Štefanove neprijíma protest prokurátora k VZN č. 7/2013.

Hlasovanie:

Za: 6 poslancov Proti: 0 Zdržal sa: 1

Obecné zastupiteľstvo v Štefanove neprijalo protest prokurátora proti VZN č. 7/2013 o zásadách prideľovania nájomných bytov v obci Štefanov z 11. decembra 2013.

Manželia Jozef a Viera Vaňková bytom Štefanov požiadali obec o zámenu obecného pozemku diel č. 7,2,9 za diely číslo 12 a 14 na základe geometrického plánu č. 18/2016 vyhotoveného Ing. Gabriel Bartošek Senica.

Hlasovanie:

Za: 7 poslancov Proti: 0 Zdržal sa: 0

Obecné zastupiteľstvo v Štefanove schválilo zámenu majetku obce zapísaného

na LV č 1022 ako parcela registra „C“, druh pozemku – zastavané plochy parc. č. 571/4 diel č.7 odčlenený z parc. č. 566/1 vo výmere 21 m2 , parc. č. 571/5 diel 9 vo výmere 8 m2 odčlenený z parc . č. 566/1, parc. č. 571/1 diel 2 vo výmere 5 m2 odčlenený z parc. č. 566/1, za majetok Jozefa Vaňka a manželky Viery Vaňkovej bytom Štefanov zapísaného na LV čako parcela registra „C“, druh pozemku – zastavané plochy parc. č. diel 12 vo výmere 18 m2, parc. č. diel 14 vo výmere 50 m2 na základe geometrického plánu č.18/2016 zo dňa 16.11.2016 , v v zmysle zákona o majetku obcí č.138/1991 Zb. v znení neskorších predpisov uplatnením § 9 a ods. 8 písm. e ako prípad osobitného zreteľa. Dôvodom osobitného zreteľa je skutočnosť, že žiadatelia sa o uvedený pozemok stará ako o svoj a užívajú ho dlhé roky – odkedy tam bývajú. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,-€. Manželia Vaňkových odkupujú od Obce Štefanov 34 m2 a Obec Štefanov od manželov Vaňkových odkupuje 68 m2. Obec Štefanov doplatí manželom Vaňkovým rozdiel vo výške 102,-€. Podpisom zámennej zmluvy sa poveruje starosta obce. Poplatky súvisiace s prevodom uvedených nehnuteľností a s vkladom na katastri hradia rovnakým dielom obe strany.

O odkúpenie dvoch pozemkov požiadala pani Emília Poláková bytom Štefanov č.. K žiadosti bol pripojený náčrt pozemkov, ktoré chce odkúpiť.

Poslanci sa dohodli, že pozemok za pozemkom pracelné číslo č. 272 bude pani Polákovej odpredaný, je však potrebné, aby žiadateľka predložila geometrický plán. Pozemok, na ktorom má žiadateľka umiestnenú vodomernú šachtu jej bude daný do dlhodobého prenájmu, nakoľko cez tento obecný pozemok sú vedené všetky inžinierske siete.

O prenájom futbalového ihriska v obci za účelom športovej kynológie požiadal pán Peter Mitter Koválov. Nakoľko zatiaľ futbalové ihrisko využíva ŠFK Štefanov nebolo tejto žiadosti vyhovené.

Spoločnosť YellowNET, s.r.o. Dojč žiada obec o súhlas s umiestnením telekomunikačnej wifi technológie na budovu bytového domu č. 520.

Poslanci prediskutovali túto žiadosť a výšku prenájmu navrhli 1500,- € ročne.

Hlasovanie:

Za: 7 poslancov Proti: 0 Zdržal sa: 0

Obecné zastupiteľstvo v Štefanove dáva súhlas spoločnosti YellowNET, s.r.o. Dojč na umiestnenie telekomunikačnej wifi technológie na budovu bytového domu č. 520. Cena prenájmu bude 1500,- € ročne.

Pani Včelková prečítala žiadosť Združenia nevidiacich a slabozrakých Senice a Skalice o sponzorský dar na akciu Slávnostná akadémia ku dňu nevidiacich.

Hlasovanie:

Za: 7 poslancov Proti: 0 Zdržal sa: 0

Obecné zastupiteľstvo v Štefanove schválilo sponzorský dar vo výške 50,- € Združeniu nevidiacich a slabozrakých Senica a Skalica.

Ďalej pani Včelková prečítala žiadosť ŠFK o prenájom KD za účelom usporiadania 1. reprezentačného plesu 17.-19.2.2017

Hlasovanie:

Za: 7 poslancov Proti: 0 Zdržal sa: 0

Obecné zastupiteľstvo v Štefanove súhlasí s prenájmom KD za účelom usporiadania 1. reprezentačného plesu ŠFK Štefanov.

Žiadosť o povolenie účinkovať s kolotočmi na hody 2017 si podal pán Anton Faltýnek Šaštín- Stráže.

Hlasovanie:

Za: 7 poslancov Proti: 0 Zdržal sa: 0

Obecné zastupiteľstvo v Štefanove povoľuje pánovi Antonovi Faltýnkovi účinkovať s kolotočmi v obci Štefanov počas hodov 2017. Poplatok za prenájom je stanovený vo výške 250,- € a bude uhradený pred začatím účinkovania v obci.

Pani Včelková informovala prítomných, že sa uvoľnil byt v bytovom dome 520. Prečítala 6 žiadateľov, ktorí majú záujem o byt v bytovom dome č. 520 podľa poradia, ako boli žiadosti doručené na obecný úrad.

Prvým žiadateľom o nájomný byt bol Daniel Šinka bytom Štefanov.

Hlasovanie:

Za: 0 poslancov Proti: 6 Zdržal sa: 1

Obecné zastupiteľstvo v Štefanove nesúhlasí s pridelením bytu v bytovom dome č. 520 Danielovi Šinkovi bytom Štefanov.

Druhým žiadateľom bol Róbert Vrba, bytom Štefanov č..

Hlasovanie:

Za: 1 poslanec Proti: 2 Zdržali sa: 4

Obecné zastupiteľstvo v Štefanove nesúhlasí s pridelením bytu v bytovom dome č. 520 Róbertovi Vrbovi bytom Štefanov č..

V poradí treťou žiadateľkou o nájomný byt bola Dagmar Rybnikárová, bytom Štefanov č.

Hlasovanie.

Za: 6 poslancov Proti: 0 Zdržal sa: 1

Obecné zastupiteľstvo v Štefanove súhlasí s pridelením 2 izbového nájomného bytu v bytovom dome č. 520 Dagmar Rybnikárovej bytom Štefanov č. od 1.2. 2017.

Pani Včelková prečítala žiadosť Antónie Kadlecovej Štefanov č. o prepis nájomcu Ronalda Hužvára. Poslanec Cvečka vysvetlil prítomnému Ronaldovi Hužvárovi, že nájomné byty sa nedajú prepisovať z jedného nájomníka na druhého nájomníka. Antónia Kadlecová porušila nájomnú zmluvu v dôsledku čoho jej bude daná výpoveď z nájmu. Pán Hužvár má podanú žiadosť o pridelenie nájomného bytu a ak bude mať obec voľný byt, bude opäť o jednotlivých žiadostiach hlasovať podľa poradia v akých boli doručené na obecný úrad.

**K bodu 9**

**Diskusia**

V diskusii sa prihlásil pán Kozolka, ktorý poukázal na skutočnosť , že sa obec aj mladá generácia málo zaujíma o udalosti súvisiace s prvou a druhou svetovou vojnou. Pani Šalamúnová sa pýtala, prečo sa nezvýšil príspevok pre Jednotu dôchodcov Štefanov na 600 €. Ku tomuto podal vysvetlenie pán starosta, že obec prispieva jednote dôchodcov nielen finančnou čiastkou 500 €, ale taktiež im poskytuje na všetky akcie bezplatne priestory kultúrneho domu a platí za nich spotrebované energie. Ďalej obec v tomto roku zvýšila vianočný príspevok pre občanov nad 70 rokov z 10 € na 15€.

Na záver diskusie poslanec Cvečka dal návrh na schválenie odmeny pre pána starostu Rudolfa Poláka za rok 2016 vo výške jedného mesačného platu.

Hlasovanie:

Za: 7 poslancov Proti: 0 Zdržal sa: 0

Obecné zastupiteľstvo v Štefanove odsúhlasilo odmenu pre pána starostu Rudolfa Poláka za rok 2016 vo výške jedného mesačného platu.

Starosta obce sa poďakoval všetkým prítomným za účasť, poslancom za spoluprácu v roku 2016. Všetkým zaželal príjemné vianočné sviatky, všetko dobré do nového roku 2017 a ukončil zasadnutie obecného zastupiteľstva.

Zapisovateľ:

Jarmila Klimešová .................................................

Overovatelia zápisnice:

Lívia Včelková ..................................................

Marek Okasa ..................................................

Rudolf Polák

starosta obce

**U Z N E S E N I A**

**zo zasadnutia Obecného zastupiteľstva obce Štefanov,**

**zo dňa 7.12.2016**

**Uznesenie č.93/2016**

Obecné zastupiteľstvo v Štefanove na svojom zasadnutí schválilo rozpočet na rok 2017.

**Uznesenie č.94/2016**

Obecné zastupiteľstvo v Štefanove prerokovalo a schválilo Správu o výchovno-vzdelávacej činnosti Základnej školy s materskou školou Štefanov za školský rok 2015/2016.

**Uznesenie č.95/2016**

Obecné zastupiteľstvo v Štefanove neprijalo protest prokurátora proti VZN č. 7/2013 o zásadách prideľovania nájomných bytov v obci Štefanov z 11. decembra 2013.

**Uznesenie č.96/2016**

Obecné zastupiteľstvo v Štefanove schválilo zámenu majetku obce zapísaného

na LV č 1022 ako parcela registra „C“, druh pozemku – zastavané plochy parc. č. 571/4 diel č.7 odčlenený z parc. č. 566/1 vo výmere 21 m2 , parc. č. 571/5 diel 9 vo výmere 8 m2 odčlenený z parc . č. 566/1, parc. č. 571/1 diel 2 vo výmere 5 m2 odčlenený z parc. č. 566/1, za majetok Jozefa Vaňka a manželky Viery Vaňkovej bytom Štefanov zapísaného na LV č. ako parcela registra „C“, druh pozemku – zastavané plochy parc. č. diel 12 vo výmere 18 m2, parc. č. diel 14 vo výmere 50 m2 na základe geometrického plánu č.18/2016 zo dňa 16.11.2016 , v v zmysle zákona o majetku obcí č.138/1991 Zb. v znení neskorších predpisov uplatnením § 9 a ods. 8 písm. e ako prípad osobitného zreteľa. Dôvodom osobitného zreteľa je skutočnosť, že žiadatelia sa o uvedený pozemok stará ako o svoj a užívajú ho dlhé roky – odkedy tam bývajú. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,-€. Manželia Vaňkových odkupujú od Obce Štefanov 34 m2 a Obec Štefanov od manželov Vaňkových odkupuje 68 m2. Obec Štefanov doplatí manželom Vaňkovým rozdiel vo výške 102,-€. Podpisom zámennej zmluvy sa poveruje starosta obce. Poplatky súvisiace s prevodom uvedených nehnuteľností a s vkladom na katastri hradia rovnakým dielom obe strany.

**Uznesenie č.97/2016**

Obecné zastupiteľstvo v Štefanove dáva súhlas spoločnosti YellowNET , s.r.o. Dojč na umiestnenie telekomunikačnej wifi technológie na budovu bytového domu č. 520. Cena prenájmu bude 1500,-€ ročne.

**Uznesenie č.98/2016**

Obecné zastupiteľstvo v Štefanove schválilo sponzorský dar vo výške 50,- € Združeniu nevidiacich a slabozrakých Senica a Skalica.

**Uznesenie č.99/2016**

Obecné zastupiteľstvo v Štefanove súhlasí s prenájmom KD za účelom usporiadania 1. reprezentačného plesu ŠFK Štefanov.

**Uznesenie č.100/2016**

Obecné zastupiteľstvo v Štefanove povoľuje pánovi Antonovi Faltýnkovi účinkovať s kolotočmi v obci Štefanov počas hodov 2017. Poplatok za prenájom je stanovený vo výške 250,- € a bude uhradený pred začatím účinkovania v obci.

**Uznesenie č.101/2016**

Obecné zastupiteľstvo v Štefanove nesúhlasí s pridelením bytu v bytovom dome č. 520 Danielovi Šinkovi bytom Štefanov.

**Uznesenie č.102/2016**

Obecné zastupiteľstvo v Štefanove nesúhlasí s pridelením bytu v bytovom dome č. 520 Róbertovi Vrbovi bytom Štefanov č.

**Uznesenie č.103/2016**

Obecné zastupiteľstvo v Štefanove súhlasí s pridelením 2 izbového nájomného bytu v bytovom dome č. 520 Dagmar Rybnikárovej bytom Štefanov č

od 1. 2. 2017.

**Uznesenie č.104/2016**

Obecné zastupiteľstvo v Štefanove odsúhlasilo odmenu pre pána starostu Rudolfa Poláka za rok 2016 vo výške jedného mesačného platu.